Baidya Grooms in Bangalore - Find Your Perfect Baidya Bangalore Groom For Shaadi - BaidyaShaadi.com
Baidya Shaadi > Grooms in Bangalore
Baidya Grooms in Bangalore
Kolkata Grooms	24 Parganas Grooms	Bardhaman Grooms	Mumbai Grooms	Hooghly Grooms	Delhi Grooms	Pune Grooms Met geskulpte arms, 'n dubbelknoppie aan die voorkant en verwyderbare veselkussings vir ekstra gemak. Hierdie reeks sit op hardebol-bolletjiepote en het, soos met al ons meubels, individuele knoppies met die hand vasgemaak. Dit is vervaardig met 'n stewige, bedrukte staalraambedaksie en kan maklik omskep word in 'n slaapbank met 'n gemaklike skuimmatras. Skokaankondiging oor taalbeleid by US | Maroela Media
Die rektor van die Universiteit van Stellenbosch se bestuurspan het Donderdag ŉ onverwagse aankondiging gemaak rakende die taalbeleid by dié instansie.
Vanaf Januarie 2016 sal die primêre taal van kommunikasie en administrasie by die Universiteit Stellenbosch Engels wees, met Afrikaans en isiXhosa as bykomende tale.
“Die rektor se bestuurspan was die afgelope paar maande in gesprek met verskeie studentegroepe waartydens die universiteit se taalbeleid, taalplan en implementering van die taalbeleid bespreek is,” lui ŉ verklaring wat die bestuur uitgereik het. “Uit terugvoer wat met klaservaring verband hou en insette van Open Stellenbosch, het die Verteenwoordigende Studenteraad, [studentevakbond] Sasco, en die studenteparlement verskeie opsies oorweeg vir die beste implementering van taalgebruik in 2016.”
Die bestuur erken die “beduidende bydrae” van die Open Stellenbosch-kollektief in die verklaring.
Volgens die bestuur wil die instansie seker maak dat die taalbeleid nie ŉ struikelblok word wat toegang tot leergeleenthede by die universiteit of suksesvolle afhandeling van akademiese programme betref nie.
“Aangesien Engels die omgangstaal in Suid-Afrika is, (dus, ŉ taal wat gebruik word tussen sprekers wie se huistaal verskil), sal alle opleiding by die Universiteit Stellenbosch in Engels geskied,” lui die verklaring. “Noemenswaardige akademiese ondersteuning sal in ander Suid-Afrikaanse tale gebied word, volgens studente se behoeftes. Terselfdertyd, deur middel van sy taalbeleid en taalplan, verbind die universiteit hom daartoe om plekke te skep waar Engels, Afrikaans en isiXhosa bevorder kan word. Die universiteit bly toegewyd om Afrikaans en isiXhosa as akademiese tale verder te ontwikkel.”
Luidens die verklaring sal modules, waar daar ŉ groot hoeveelheid ingeskrewe studente is, en dit óf vir pedagogiese redes óf weens gebrek aan spasie binne bepaalde lesingslokale verdeel word, sal die universiteit steeds sy parallel-medium-opleiding in lesings uitbrei. “In kleiner klasgroepe sal alle inligting in Engels oorgedra word. Bykomende ondersteuning sal in Afrikaans en isiXhosa aangebied word tydens die lesing en/of aanvullende leergeleenthede om studente se begrip van die akademiese materiaal te ondersteun.” Volgens die verklaring hang dit af van die beskikbaarheid van dosente en opleidingsassistente.
Volgens die verklaring sal dosente steeds voorleggings in Afrikaans en Engels verskaf en assessering sal ook in albei tale geskied.
“In koshuise en ander studenteblyplekke sal studente Engels as die algemene taal gebruik tydens huisvergaderings en ander amptelike funksies. Ander tale kan bykomend gebruik word en meganismes soos tolkdienste kan aangewend word.
“Die primêre taal van kommunikasie en administrasie by die Universiteit Stellenbosch sal Engels wees, met Afrikaans en isiXhosa as bykomende tale. Die bykomende tale mag nie gebruik word om enigiemand van volle deelname by die universiteit uit te sluit nie. Dit beteken dat alle kommunikasie by die universiteit minstens in Engels sal geskied, insluitend vergaderings, amptelike dokumente en dienste by ontvangstoonbanke en die inbelsentrum.”
Die rektor se bestuurspan dui aan dat hulle bogenoemde beginsels as vertrekpunte sal aanbied wanneer die raad op 30 November vergader. “Hierdie beginsels, as vertrekpunte, sal in konsultasie met die senaat gekommunikeer word, en ook in die breër studente- en personeelgemeenskappe van die universiteit asook belanghebbendes van die Universiteit Stellenbosch. ŉ Hersiende taalbeleid en -plan, gebaseer op die punte wat in hierdie dokument genoem word, moet duidelik die taaldiversiteit van die universiteit aanspreek en toegang vir personeel en studente verseker.
“Intussen sal hierdie vertrekpunte reeds van Januarie 2016 ingestel word. Studente en personeel moet kanale hê waar hulle klagtes kan lê indien daar nie voldoen word aan hierdie vertrekpunte nie, sonder dat hulle geviktimiseer sal word.”
Die verklaring maak egter geen melding van tolkdienste wat in lesings beskikbaar gemaak sal word nie.
Maroela Media verneem die bestuur se voorstelle het nog nooit voor die universiteitsraad gedien nie, en dat die aankondiging van implementering vanaf Januarie 2016 op ŉ eensydige en ongemagtigde verandering van die US se taalbeleid deur die bestuur van die universiteit neerkom. Volgens die US se statuut is die universiteitsraad verantwoordelik vir die bepaling van die universiteit se taalbeleid.
Dit wil voorkom of druk van Open Stellenbosch, wat vroeër klasse ontwrig het, instrumenteel was tot die besluit. Volgens die organisasie se Facebook-blad is hulle ŉ groep studente en personeel wat “werk om die verdrukkende oorblyfsels van apartheid te vernietig en ŉ waarlik Afrika-universiteit na te jaag”.
Prof. Herman Giliomee, voormalige raadslid, het aan Maroela Media gesê: “Dit is ŉ ongekwalifiseerde ramp.”
Prof. Wannie Carstens, raadslid van die US en tans direkteur van die Skool vir Tale by die Noordwes-Universiteit, het aan Maroela Media gesê hy is verstom dat hy die nuus via die media moet verneem. “Ek sou verwag dat ek as raadslid hieroor in kennis gestel sou word. Die implikasie sal enorm wees op Afrikaans en dit sal eers behoorlik in die raad gedebatteer moet word.”
Dit was die laaste strooi. Almal wat hulsrlf as Afrikaners beskou moet hul befondsing en ondersteuning onttrek.
Absoluut belaglike en ruggraatlose ingee aan die duiwelsdrek!!
Baie jammer. As die regering tog net ons will los om ons eie ding te doen. Ons moet ‘n beweging begin: “Open BEE” sodat alle blankes kan deel in BEE.
Prof Giliomee is reg – ‘n ongekwalifiseerde ramp!
En so swaai die stert die hond rond. Die US se bedelbriefies vir donasies sal voortaan summier in die asblik beland.
Nou moet al die Afrikaanse studente begin betoog, die plek afbrand, voertuie omgooi, koshuise vernietig, biblioteek afbrand, paaie versper, hekke sluit, personeel skaak en gyselaar hou…..en aandring dat alles in Afrikaans aangebied moet word…..Is dit nie hoe dit gedoen word nie?